Դեյվիդ Քուշներ

**Դեյվիդ Ալան Քուշներ II (****,** **),** ամերիկացի երգիչ-երգահան է։ Ծնվել է 2000 թվականի սեպտեմբերի 6-ին։ Մեծացել է Չիկագոյի (Իլինոյս նահանգ) արվարձաններում, այնուհետև տեղափոխվել Լոս Անջելես (Կալիֆոռնիա նահանգ) և սկսել է երաժշտությամբ զբաղվել ու երգեր թողարկել։ Քուշների «Miserable Man» (2022) սինգլը հայտնի դարձավ «TikTok» հարթակում և հասավ 11-րդ հորիզոնականին Նորվեգիայի չարթերում և 19-րդ հորիզոնականին Իռլանդիայի չարթերում, ինչպես նաև հասավ լավագույն 40-ի Ավստրալիայում, Նոր Զելանդիայում և Միացյալ Թագավորությունում։ «Mr. Forgettable» սինգլի հետ միասին այն հայտնվեց նրա դեբյուտային «Footprints I Found» (2022) մինի ալբոմում։ Երաժշտական կարիերայի առաջին տարում Քուշների երգերը հավաքեցին 556 միլիոն լսում։ Նրա «Daylight» երգը թողարկվեց 2023 թվականի ապրիլի 14-ին և նույնպես մեծ ճանաչում ձեռք բերեց «TikTok» հարթակում․ երգը հայտնվեց նրա դեբյուտային «The Dichotomy» (2024) ալբոմում։ Քուշները եղել է Արի Լեֆի շրջագայություններից մեկի բացող արտիստը։ Նա գլխավորեց «Daylight 2.0» շրջագայությունը։

## Կյանք և կարիերա
Նա մեծացել է Չիկագոյի (Իլինոյս նահանգ) արվարձաններում։ Տասներկուերորդ դասարանն ավարտելուց հետո հասկանալով, որ կարողանում է երգել, նա սկսեց երգեր գրել մտերիմ ընկերոջ հետ, երբ ապրում էր Ֆլորիդայում։ Քուշները ինքնուս էր. նա ինքնուրույն է սովորել կիթառ նվագել և երգել։ Չնայած երբեք վոկալի մասնագետի չի դիել, Քուշները 2022 թվականի հունվարին թողարկեց «Miserable Man» սինգլը, որը վիրուսային դարձավ «TikTok» հարթակում։ Երգը Նորվեգիայի չարթերում զբաղեցրեց 11-րդ տեղը, իսկ Իռլանդիայում՝ 19-րդ, Ավստրալիայում, Նոր Զելանդիայում և Միացյալ Թագավորությունում՝ 40-րդ։ «Happy»-ի Մենի Փեթսոնը մեկնաբանել է․ «Անկեզծ, նա շատ է հետաքրքրված երաժշտությամբ։ Դա կարելի է հասկանալ նրա ոգևորությունից․․․ Ես վստահ եմ, որ Քուշների յուրօրինակ էներգիան, խարիզման ու շնորհված ԴՆԹ–ն կբերեն նրան երկրպագուների մեծ բազմություն։

«Mr. Forgettable» սինգլի հետ միասին այն ընդգրկված է նրա դեբյուտային «Footprints I Found» (2022) մինի ալբոմում։ «Mr. Forgettable»-ը, որը գրված է Ալցհայմերի հիվանդությամբ տառապող մարդու աչքերով և  ուշադրության է արժանացել նաև «TikTok» հարթակում, որտեղ որոշ օգտատերեր կիսվել են ընտանիքի կողմից մոռացվելու իրենց անձնական պատմություններով, իսկ մյուսները այն կապել են հոգեկան հիվանդության հետ։ Քուշները իր երաժշտության թողարկումից հետո մեկ տարվա ընթացքում հավաքեց 556 միլիոն լսում և տարվա վերջում ունեցավ շրջագայություն Արի Լեֆի հետ։ 2023-ի ապրիլի 14-ին նա ներկայացրեց իր նոր սինգլը՝ «Daylight», որը ևս արժանացավ լայն ուշադրության։ «Daylight» սինգլի թողարկմանը զուգահեռ Քուշները«TikTok»-ում սկսեց մի հուզիչ թրենդ՝ վերնագրված «Դու ավելի երջանիկ ես երևում, ի՞նչ է պատահել»։ Մարդիկ կիսվում էին լուսանկարներով, որտեղ ժպտում էին ու արտահայտում ներքին խաղաղություն, ապա տեսախցիկը շրջում էին դեպի իրենց զուգընկերը՝ ցույց տալու համար, որ հենց նա է իրենց երջանկության պատճառը։ Թրենդը արագորեն տարածվեց: Քուշները խոսել է «TikTok»-ի ազդեցության մասին իր կարիերայում․ «TikTok-ը խաղացել է ամենամեծ դերը իմ երաժշտական կարիերայում: Սկզբում դա պարզապես զվարճալի զբաղմունք էր թվում։ Ես հաստատ չէի նախատեսել իմ երաժշտությունը գովազդել… Բայց անսպասելի հաջողությունից հետո հասկացա, որ TikTok-ը հզոր գործիք է՝ նոր մարդկանց հետ կապ հաստատելու համար»։ 2023 թվականի ապրիլին Քուշները հանդես է եկել որպես բացման արտիստ Դին Լյուիսի «The Future Is Bright» շրջագայության շրջանակում։ Իսկ հուլիսի 1-ին նա պետք է ելույթ ունենար Լյուիս Կափալդիի «Broken by Desire to Be Heavenly Sent» շրջագայության շրջանակում՝ Չեպստոուում, Մոնմութշիրում։

Քուշները նախատեսում էր առաջին անգամ շրջագայել Ավստրալիայում և Նոր Զելանդիայում 2023 թվականի նոյեմբերին, սակայն շրջագայությունը չեղարկվեց կարճ ժամկետում՝ «անհասկանալի հանգամանքների» պատճառով։

2024 թվականի մայիսին հայտարարվեց, որ Քուշները 2023 թվականի միջազգային երգահանների մրցույթի շրջանակներում () գլխավոր մրցանակի դափնեկիրն է «Daylight» սինգլի համար։

2024 թվականի վերջում նա հայտարարեց «Empty Bench» վերնագրով սինգլի թողարկման մասին։ Սինգլը թողարկվել է 2024 թվականի դեկտեմբերի 6-ին։

2025 թվականի սկզբին նա սկսեց թողարկել «Breathe In, Breathe Out» վերնագրով երգի թիզերները։ Երգը թողարկվել է 2025 թվականի հունվարի 31-ին։ Նրա երկրորդ մինի ալբոմը՝ «20 Years from Now», թողարկվել է 2025 թվականի փետրվարի 14-ին։

## Անձնական կյանք
Քուշները քրիստոնյա է, և նրա երաժշտության բովանդակությունը պայմանավորված է նրա հավատքով։ 2023 թվականի հարցազրույցում նա ասել է. «Իմ հավատը Աստծո հանդեպ եղել է իմ կյանքի հիմնասյուներից մեկը։ Չնայած երբեմն իրավիճակները կարող են դժվար լինել՝ եթե անկեղծ լինեմ, ես արդեն հարմարվել եմ... Ես շատ չեմ մտահոգվում քննադատություններով։ Ես ընդունում եմ իմ հավատը և գրում այնպիսի երաժշտություն, որը, իմ կարծիքով, կապ կհաստատի մարդկանց հետ»։ Նա հարաբերությունների մեջ է «TikTok-»ի ինֆլուենսեր Նիկոլ Միտչելի հետ:

2025 թվականի մարտին Քուշները չեղարկեց իր Մեծ Բրիտանիայի և Եվրոպայի շրջագայության մնացած համերգները՝ հոգեկան առողջության հետ կապված խնդիրների պատճառով։ Իր «Instagram»-յան էջում նա գրել էր, որ «պետք է մի պահ դադարեցնի այս ամենը և կենտրոնանա իր առողջության վրա»։

## Դիսկոգրաֆիա
### Ալբոմներ

### Մինի ալբոմ

### Սինգլներ

### Այլ չարթերում ընդգրկված երգեր

### Այլ ստեղծագործություններ
* Hayd *–* "Don't Go, Don't Leave" (2022; երգի հեղիանկ)

## Նշումներ


## Ծանոթագրություններ

## Արտաքին հղումներ
*

Կատեգորիա:21-րդ դարի երգիչներ
Կատեգորիա:Ամերիկացի ինտերնետային աստղեր
Կատեգորիա:Ամերիկացի տիկտոկերներ
Կատեգորիա:Ամերիկացի փոփ երգիչներ
Կատեգորիա:Չիկագո քաղաքում ծնվածներ